Rješenje Suda (osmo vijeće) od 13. prosinca 2021. – Autoridade Tributária e Aduaneira (Porez na kapitalne dobitke od nekretnina II)
(predmet C-224/21)(1)
„Zahtjev za prethodnu odluku – Članak 99. Poslovnika Suda – Izravno oporezivanje – Oporezivanje kapitalnih dobitaka od nekretnina – Članci 63. i 65. UFEU-a – Slobodno kretanje kapitala – Diskriminacija – Veće porezno opterećenje kapitalnih dobitaka od nekretnina koje su ostvarili nerezidenti – Mogućnost oporezivanja pod uvjetima koji se primjenjuju na rezidente”
Slobodno kretanje kapitala i sloboda platnog prometa – Ograničenja – Porezno zakonodavstvo – Porez na dohodak – Veće porezno opterećenje kapitalnih dobitaka od nekretnina koje su ostvarili nerezidenti – Nedopuštenost – Opravdanje – Nepostojanje – Mogućnost poreznih obveznika nerezidenata da odaberu porezni režim koji se primjenjuje na porezne obveznike rezidente – Nepostojanje utjecaja
(čl. 63. i čl. 65. st. 1. UFEU-a)
(t. 33. i izreka)
Izreka
Članak 63. i članak 65. stavak 1. UFEU-a treba tumačiti na način da im se protivi propis države članice o porezu na dohodak fizičkih osoba koji nerezidente, kad je riječ o kapitalnim dobicima ostvarenima prodajom nekretnina smještenih u toj državi članici, sustavno podvrgava poreznom opterećenju većem od onog koje bi se primijenilo za tu istu vrstu transakcije na kapitalne dobitke koje su ostvarili rezidenti, neovisno o mogućnosti danoj nerezidentima da odaberu sustav koji se primjenjuje na rezidente.
1 SL C 252 od 28.6.2021.